الدين او الدِيانه هو مجموعة من النظم الثقافية ، نظم المعتقدات ، و وجهات نظر عالميه الى بتحدد الرموز اللى بتتواصل بين الانسانية والقيم الروحانية و الأخلاقية كتير من الديانات فيها حكايات ، رموز ، تقاليد و تاريخ مقدس هدفها إنها تدى معنى للحياه ، او تفسير اصل الحياه او الكون . الديانات بتميل انها تحدد الأخلاق ، القوانين الدينية او اسلوب مفضل من افكارهم عن الكون و الطبيعة البشرية. كلمة الدين بتستخدم احيانا بالتبادل مع كلمة الإيمان او نظام الاعتقاد ، لكن الدين بيختلف عن الاعتقاد الخاص فى ان الدين بيكون له جانب جماعى. و معظم الأديان نظمت السلوكيات ، بما فيها التسلسل الهرمى الدينى و تعريف و تحديد إيه اللى بيشكل الانضمام او العضويه فى دين معين و التجمعات من العلمانيين ، و عمل اجتماعات منتظمة او الخدمات لأغراض تبجيل الاله المعبود او علشان الصلاه. تطور الدين حصل بطرق مختلفة فى ثقافات مختلفة. بعض الديانات بتركز على الاعتقاد ، و بعض الديانات بتركز على الأفعال.هنلاقي ديانات بتعتبر نفسها ديانات عالمية ، على اساس إن قوانينها لازم يلتزم بيها كل البشر ، وبيبان ارتباط الدين مع المؤسسات العامة زي مثلا المستشفيات، والتعليم، والأسرة، والحكومة، والسياسة.